ভারতীয় পাসপোর্ট হাতে পাওয়ার ঝক্কি অনেকটা কমতে পারে। কিন্তু, পাসপোর্ট হাতে পাওয়া মানেই যে আপনি সহজে বিদেশ চলে যেতে পারবেন, তেমনটা কিন্তু নয়। কারণ, ভারতীয় পাসপোর্ট থাকলেও বিদেশে যাওয়ার আগে আপনাকে যে ধরনের ঝক্কি পোহাতে হবে বা হয়, অন্যান্য অনেক দেশের নাগরিকদেরই সেই জাতীয় ঝামেলার মধ্যে যেতেই হয় না।
সম্প্রতি, বিভিন্ন দেশের পাসপোর্ট নিয়ে যে র‌্যাঙ্কিং প্রকাশিত হয়েছে, তাতে একবার চোখ বুলোলেই আপনার ধারণা স্পষ্ট হবে। আগাম ভিসা না নিয়ে কতগুলি দেশে যাওয়া যায়, সেই নিরিখে এই পাসপোর্ট র‌্যাঙ্কিং তৈরি হয়। সেই তালিকায় এক নম্বরে রয়েছে জার্মনি। একটি জার্মান পাসপোর্ট হাতে থাকলে, আগাম ভিসা নিয়েই বিশ্বের ১৮৬টি দেশে যাওয়া যায়। অর্থাৎ পাসপোর্ট-সহ সেই দেশগুলোয় পৌঁছানো মাত্র আপনি ভিসা পেয়ে যাবেন। যাকে বলে ‘ভিসাঅন অ্যারাইভাল।’ কিন্তু ভারতের ক্ষেত্রে মাত্র ৫২টি দেশে এই সুবিধা পাওয়া যায়। ফলে, ভারতীয় পাসপোর্টের র‌্যাঙ্কিং এখন ৮৫। গত বছরেও অবশ্য ৪৮ নম্বরে ছিল ভারতীয় পাসপোর্ট।
বিদেশি দূতাবাসে দৌড়ঝাঁপ, লম্বা লাইন, আবেদন, নির্দিষ্ট ফি জমা দিয়েও আপনি বিদেশ যাত্রার বিষয়ে আপনি নিশ্চিন্ত হতে পারবেন না। সেখানে একটি জার্মান পাসপোর্ট হাতে থাকলে গ্রিস, স্পেন, সুইৎজারল্যান্ডের মতো দেশে পৌঁছে আপনি ভিসা সংগ্রহ করতে পারবেন।
পাসপোর্টের এই র‌্যাঙ্কিংয়ে সবার শেষে ১০৪ নম্বরে রয়েছে আফগানিস্তান। তার এক ধাপ উপরে রয়েছে পাকিস্তান এবং ইরাক। এমন কী, ১০২ নম্বরে থাকা সোমালিয়াও পাকিস্তানকে পিছনে ফেলে দিয়েছে।